《藏春园》
宋代·范端臣

园径萧条草树荒，半山林影净回塘。
墙根绕荠春还近，亭角舒梅暖自香。
两鬓斜知随节改，百忧差喜得身强。
寻诗问酒追豪胜，且送残年入醉乡。

作者简介：范端臣 （1116-1178）字元卿，号蒙斋，兰溪香溪（今浙江兰溪）人。自幼从叔父范浚学，千言成诵，过目不忘。诗书易理，备研其精；正草隶篆，皆造于妙，为范浚高第弟子。著有《蒙斋集》，包括诗集3 卷，文集20 卷行世。